Ο ένορκος επτά δεν είναι;
-Ξέρω μόνο ότι εξαγοράστηκε. -Νόμιζα είχες επενδυτές.
Όχι αυτούς που νομίζεις.
Στο κολέγιο συγκατοικούσα με τον Πάβελ Κόσεβιτς. Το ξέρω.
Πατέρας του είναι ο Σεργκέι Κόσεβιτς.
Δεν σηκώνει μαλακίες μαζί του, Μίκι.
Ίσως ο ένορκος επτά είναι νεκρός.
Το σκέφτηκες αυτό; Ίσως εμείς είμαστε οι επόμενοι.
Ποιος σου το έκανε αυτό;
Χωρίς μάρτυρα, ο Σότο γλιτώνει.
Η εγγύηση ορίζεται στα δύο εκατομμύρια.
Τάνια, ο Σότο είπε ή έκανε κάτι που επιβεβαιώνει ότι σκότωσε τη φίλη σου;
Το βράδυ πριν σκοτωθεί ο μάρτυράς σας, τον πήγα στο ίδιο ανθοπωλείο.
ΑΝΘΟΠΩΛΕΙΟ ΝΑΜΑΓΙΑΝ
Με το κινητό δεν πιάνουμε τον Ακίνο.
Πρέπει να μας δώσει τον Σότο.
Ξέρετε γιατί η Λάρα Έλιοτ επικοινώνησε μαζί σας;
Είπε ότι είχε κάτι να μου πει και θα το έκανε αυτοπροσώπως.
Ο κύριος Έλιοτ φαινόταν ανήσυχος ή πανικόβλητος;
Όχι. Φαινόταν να κοιτάζει τα μέιλ του.
Είχαμε κερδίσει και τα έκανες μαντάρα.
Πες μου κάτι. Πώς κοιμάσαι τα βράδια;
Θα χαρώ να δω τους ενόρκους να καταδικάζουν τον πελάτη σου.
Εδραιώσαμε ότι το όχημα δεν καθαρίστηκε.
Δικαιολογεί αυτό την ποσότητα κατάλοιπων στα χέρια του;
Δεδομένης της τεράστιας ποσότητας GSR,
μόνο σε αυτό θα μπορούσε να αποδοθεί.
Πώς είναι, η στιγμή που ξέρεις ότι νίκησες;
Ποτέ δεν είσαι βέβαιος.
Μας έλειψες χθες στη συνάντηση.
Ήρθε η πρώην μου. Φάγαμε μαζί.
Πώς πήγε;
Μου ζήτησε να φτιαχτούμε μαζί. Ήμουν στο τσακ να πω ναι.
Έχουμε και το δικαστήριο της κοινής γνώμης.
Κανείς δεν το κάνει αυτό.
Γι' αυτό πρέπει να καταθέσω.
ΜΙΑ ΣΕΙΡΑ ΤΟΥ NETFLIX
Κοιμήθηκα με τα ρούχα μου. Καιρό έχω να το κάνω αυτό.
Σε εφηβικό δωμάτιο.
Πες στην κόρη σου ότι έχει καλό μουσικό γούστο. Γουστάρω Κ-ποπ.
Ευχαριστώ γι' αυτό.
-Ήταν παραπάτημα ή πτώση; -Παραπάτημα.
Πήρα τον υποστηρικτή μου και θα βρεθούμε. Υπόσχομαι.
Ωραία.
Μην ανησυχείς για μένα. Έχεις μια δίκη να κερδίσεις.
Ίσως ναι, ίσως όχι.
Έχασα κάτι;
Ο πελάτης μου θέλει να καταθέσει. Δεν μπορώ να τον μεταπείσω.
Γιατί κάνει κάτι που δεν πρέπει;
Είναι σαν το μποξ. Νικάμε στα σημεία, αλλά αυτός θέλει απόλυτη επικράτηση.
Πρέπει να τον πείσω να παίξει άμυνα και να μη βγει αυτός νοκ άουτ.
-Πας νωρίτερα; Θα σε πάω. -Όχι, πήγαινε στη συνάντηση.
Θα σε αφήσω στο αμάξι σου. Μέρος του γενναιόδωρου πακέτου αποδοχών.
Η γυναίκα σου σε απατούσε,
περιμένεις οι ένορκοι να πιστέψουν ότι τους βρήκες γυμνούς και νεκρούς;
Αυτό συνέβη.
Πήγες εκεί γιατί ήξερες ότι ήταν μαζί.
Όχι.
Ανέβηκες με το 45άρι να τους μιλήσεις;
Όχι. Τους βρήκα νεκρούς.
-Σου είπα… -Έριξες στον Γιαν Ριλζ πρώτα, εξ επαφής.
Όχι.
Η γυναίκα σου σε ικέτευε και τη σκότωσες;
Όχι!
Πρέπει να σε ετοιμάσω για την αντεξέταση, κατάλαβες;
Ο Γκόλαντζ δεν έχει τίποτα να χάσει. Ήδη αιμορραγεί.
Γιατί του το δίνεις στο πιάτο;
Μίκι, σ' το είχα πει από την αρχή.
Δεν θα περάσω την υπόλοιπη ζωή μου
ακούγοντας να ψιθυρίζουν "Το έκανε;" πίσω από την πλάτη μου.
Εγώ θα το λέω, κερδίσεις-χάσεις.
Ναι. Λόρνα.
Ό,τι και να σου πει ο Γκόλαντζ, δουλειά σου, Τρέβορ,
είναι να πεις στους ενόρκους πόσο την αγαπούσες.
Εντάξει; Αν το κάνεις, ίσως τα καταφέρουμε.
Γεια.
-Διάβασα την τελική σου αγόρευση. -Και;
Είναι καλή. Επιμελημένη.
-Δεν σου άρεσε. -Όχι, δεν…
Δεν σου άρεσε. Έλα τώρα. Πες το στα ίσια, Λόρνα.
Τα κατάλοιπα πυρίτιδας και η βαλλιστική ανάλυση.
Είναι η υπεράσπισή μου. Δεν έχω κάτι άλλο.
Η υπεράσπιση του Τζέρι.
Απλώς… Δεν απηχεί εσένα.
Το ξέρω. Αλλά ολόκληρη η καριέρα μου κρέμεται από αυτό.
Τόσο καιρό, νιώθω ότι φοράω το κοστούμι ενός νεκρού.
Αηδιαστικό. Μην το αναφέρεις στη δίκη.
Ενίοτε, ιππεύεις με το άλογο που σου δόθηκε.
Πρέπει να φύγω.
Πάρε τον επιτηρητή αναστολής μου. Πού είναι;
Αυτά είναι μαλακίες.
Δεν έχεις τίποτα.
Κατηγόρησέ με ή άσε με να φύγω.
Τελείωσες, Άλβιν; Μου προκαλείς πονοκέφαλο.
Λοιπόν… εδώ είσαι εσύ.
Εδώ, ο Ντέιβιντ Λορέσκα δολοφονήθηκε δέκα λεπτά μετά, ένα τετράγωνο μακριά.
Αυτή είναι τρελή σύμπτωση.
Σε έχουμε στον τόπο του εγκλήματος, Άλβιν.
Με το μητρώο σου, αντιμετωπίζεις ισόβια.
Παρ' όλα αυτά…
ξέρουμε ότι ήταν δουλειά.
Ξέρουμε ποιος σε πλήρωσε. Και γιατί.
Και αυτόν θέλουμε.
Εντάξει; Οπότε, βοήθησέ μας να σε βοηθήσουμε.
Παραδέξου το, Άλβιν.
Ξέρεις ότι μπορούμε να το λήξουμε.
Ήξερα ότι το τηλέφωνό μου έκανε περίεργα μετά τη δήθεν έρευνα.
Ναι.
Ήμουν εκεί.
Έκανα μια παράδοση.
Πάρε το αφεντικό μου.
Ή καλύτερα…
πάρε τον πάτερ Κρουζ στον Άγιο Λορέντζο.
Υπέγραψε για αυτό.
Μαλακίες, αλλά ισχύει.
Πόσο χρόνο έχουμε;
Έκαψε ήδη το ένα τηλεφώνημά του,
απομένουν δέκα ώρες.
Μόλις αφεθεί, θα μιλήσει στον Σότο
κι αυτός θα αμυνθεί.
Θα βρει εύκολα τον πληροφοριοδότη.
Μπορεί όχι. Ο Άλβιν νομίζει ότι τον κάρφωσε η συμμορία του,
ίσως αρχίσουν κυνήγι μαγισσών.
Εντάξει. Μας κάνει.
Φόβισέ τον με αυτό πριν τον αφήσεις ελεύθερο.
Να παραπλανήσουμε τον Σότο.
-Πού πας; -Να ρίξω άδεια για να πιάσω γεμάτα.
Θες κοριό στην πελάτισσά μου;
Το τελευταίο που θέλω. Δεν έχω επιλογή.
Έχεις. Πες στον Λάνκφορντ να πάει στον διάολο.
Εγώ το σκέφτηκα, Μίκι. Μόνο σε αυτήν θα ανοιχτεί ο Σότο.
Θες να κάνεις μια έγκυο παράπλευρη απώλεια, Μάγκι;
Εσύ το λες αυτό; Οι τακτικές που σε έχω δει να εφαρμόζεις σε δίκες…
Να γιατί έχει αυτά τα μυαλά η Χέιλι.
Κάνω ό,τι πρέπει για τους πελάτες μου.
Σοβαρά; Και ο Ίλαϊ Γουίμς;
-Τι; -Συζητιέται στην εισαγγελία.
Τον έβαλες ψυχιατρείο ως όπλο κατά του Γκόλαντζ.
-Δεν ήταν παράπλευρη απώλεια; -Του Τζέρι. Όχι εμένα.
Εντέλει, αυτή αποφασίζει, Μίκι.
Μάγκι, μου την έστειλες επειδή ήξερες ότι μπορώ να τη φροντίσω.
-Και θες να δεχθώ αυτό; -Έτσι θα τη φροντίσεις.
Πρέπει να ξεφύγει από όλα αυτά.
Εντάξει, πολύ καλά. Θες η Τάνια να φορέσει κοριό;
Εάν κάπως, συμφωνήσει,
μόλις αποσπάσει μαρτυρία, έληξε.
-Που σημαίνει; -Δεν θα καταθέσει κατά του Σότο.
-Και θα μετεγκατασταθεί άμεσα. -Δεν ξέρω αν γίνεται.
Είναι αδιαπραγμάτευτο. Ο τύπος σκοτώνει μάρτυρες.
Εντάξει.
Ωραία. Θα τη βρω αύριο-μεθαύριο και θα της τα εξηγήσω όλα…
-Πρέπει να γίνει σήμερα. -Έχω δίκη.
Τότε, θα της το πω εγώ.
Θα αφήσω την εισαγγελία να πει σε πελάτη μου να βάλει κοριό χωρίς εμένα;
-Όχι. Με τίποτα. -Δεν είμαι η εισαγγελία. Είμαι εγώ.
Θες να στρώσουν τα πράγματα; Να σε εμπιστευτώ πάλι;
Ξεκίνα να με εμπιστεύεσαι πρώτος εσύ. Εντάξει;
Τι θες από εμένα, Σίσκο;
Ο πελάτης μου επιμένει να καταθέσει.
Δεν το καταλαβαίνω, Μικ.
Γεια σου, μωρό μου.
Αν ο τύπος τα τινάξει όλα στον αέρα, ο Σεργκέι Κόσεβιτς θα τον σκοτώσει.
Τι έχει; Τάσεις αυτοκτονίας;
Δεν έχω χρόνο να σκεφτώ απάντηση στην ερώτησή σου.
Εσύ, τότε; Μήπως έχεις εσύ;
Επειδή αυτοί θα βάλουν στόχο εσένα και την οικογένειά σου.
Δεν έχω άλλη επιλογή, Σίσκο. Θα κάνω ό,τι θέλει ο πελάτης μου.
Η Χέιλι κι η Μάγκι είναι ασφαλείς. Προσωρινά έστω.
Ναι; Πώς το ξέρεις;
Επειδή έχω βάλει να τις προσέχουν.
-Ποιους; -Δεν έχει σημασία, Σίσκο.
Ο καλύτερος τρόπος να μείνουν όλοι ασφαλείς είναι να αθωωθεί.
Αυτό θα κάνω. Εντάξει; Οπότε, ευχήσου μου καλή τύχη.
ΥΠΟΥΡΓΕΙΟ ΕΣΩΤΕΡΙΚΩΝ ΚΑΛΙΦΟΡΝΙΑ
ΑΝΑΖΗΤΗΣΗ: ΠΑΡΑΛΑΞ ΣΥΣΤΑΣΗ ΕΤΑΙΡΕΙΑΣ - ΠΑΡΑΛΑΞ Α.Ε.
ΙΖΙ - ΟΛΑ ΚΑΛΑ;
Με συγχωρείτε. Χάλερ. Έχεις ένα λεπτό;
Ανθρωποκτονία με πρόθεση εν βρασμώ. Έντεκα χρόνια. Θα κάνει εννέα.
Ξέρω ότι νομίζεις πως με έχεις διαλύσει,
αλλά ποτέ δεν ξέρεις με τους ενόρκους.
Αυτό ήταν;
Δεν είσαι καλός πωλητής, έτσι;
Δεν το συνηθίζω να πουλάω.
Θα το πω στον πελάτη μου, αλλά, ξέροντάς τον, μην ελπίζεις.
Εγερθείτε!
Καθίστε.
Κύριε Χάλερ, έχετε επιπλέον στοιχεία να παρουσιάσετε;
Έχω έναν ακόμα μάρτυρα, κύριε πρόεδρε.
Καλώ τον Τρέβορ Έλιοτ.
Σηκώστε το δεξί χέρι.
Ορκίζεστε να καταθέσετε την αλήθεια,
όλη την αλήθεια, και μόνο αυτήν;
Ορκίζομαι.
Κε Έλιοτ, πιστεύω ότι οι ένορκοι ξέρουν ποιος είστε.
Θα μας πείτε τι επαγγέλλεστε;
Βεβαίως. Διευθύνω την εταιρεία Πάραλαξ
που ίδρυσα με τη σύζυγό μου.
Κάνουμε βιντεοπαιχνίδια.
Ποιο είναι το κορυφαίο σε πωλήσεις παιχνίδι σας;
Λέγεται Νοκτούρνα.
Μια περιπέτεια στη μετά την καταστροφή Αμερική βυθισμένη στο σκοτάδι.
Και το θεωρούν διασκέδαση;
Ναι, τόσο πολύ που θα βγάλουμε σύντομα και δεύτερο.
Κατ' εσάς, τι το κάνει ιδιαίτερο;
Σύμφωνα με τους παίκτες, οι χαρακτήρες.
Είναι σαν πραγματικοί άνθρωποι.
Σε βαθμό που, στην αρχή, ήμασταν ασυναγώνιστοι από άλλα παιχνίδια.
Είναι σαν ταινία που παίρνεις μέρος.
Και στο Νοκτούρνα, ποιος θεωρείται το αστέρι της ταινίας;
Το όνομα της κεντρικής ηρωίδας είναι Τζάσμιν Λούμενς.
Η εμφάνισή της, όμως, βασίζεται στη γυναίκα μου τη Λάρα.
Την έκανα πανομοιότυπη με αυτήν, προς τιμήν της,
δείγμα της αγάπης μου προς αυτήν. Για το πόσο με ενέπνεε.
Πώς τη γνωρίσατε, κύριε Έλιοτ;
Συναντηθήκαμε στη σχολή, στο Στάνφορντ.
Μπροστά σε όλο το έτος, έλυνα ένα πρόβλημα στον πίνακα.
Όταν τέλειωσα, ο καθηγητής αμέσως έσβησε τα πάντα
επειδή έκανα ένα θεμελιώδες λάθος. Ήταν…
εξευτελιστικό.
Και τι συνέβη τότε;
Η Λάρα σήκωσε το χέρι της και είπε πως έκανε το ίδιο λάθος.
Αισθάνθηκα καλύτερα.
Μέχρι που πέρασα από το έδρανό της, έριξα μια ματιά στην οθόνη της,
και το είχε λύσει σωστά.
Έτσι ήταν η Λάρα.
Πώς ήταν ο γάμος σας;
Δεν ήταν τέλειος.
Είχαμε προβλήματα, όπως όλοι.
Τι είδους προβλήματα;
Απιστία, πρώτον.
Ήξερα ότι είχε παράνομο δεσμό.
-Το είπατε στην αστυνομία; -Όχι.
Γιατί όχι;
Ήξερα ότι θα με έκανε να φανώ οργισμένος, ζηλιάρης σύζυγος,
και αυτό δεν ίσχυε.
Θα τη συγχωρούσα.
Γιατί;
Επειδή ήταν δικό μου λάθος.
Βλέπετε, εγώ…
Δούλευα ασταμάτητα. Αγνοώντας την.
Και εγώ επίσης υπήρξα άπιστος.
-Είχατε εξωσυζυγικές σχέσεις; -Ναι.
Δεν ήμουν ο τέλειος σύζυγος, από κάθε άποψη.
Και ένιωθα πολύ τυχερός καθημερινά
που η Λάρα το παράβλεπε αυτό και με έβλεπε σαν αυτόν που πάσχιζα να γίνω
και όχι αυτόν που μερικές φορές ήμουν.
Γιατί πήγατε στο σπίτι εκείνη τη μέρα, κε Έλιοτ;
Πήγα εκεί για…
να παλέψω για τη σύζυγό μου.
Για να σώσω τον γάμο μας.
Αντ' αυτού…
τους βρήκα νεκρούς.
Και τους δύο.
Ας κάνουμε ένα διάλειμμα, ώστε ο κύριος Έλιοτ να ηρεμήσει.
Περιττό, κύριε δικαστά.
Κύριε Έλιοτ… έχω μόνο μία τελευταία ερώτηση.
Σκοτώσατε τη σύζυγό σας;
Θεέ μου, όχι.
Την αγαπάω.
Την αγαπούσα.
Αντεξέταση.
Κύριε Έλιοτ, είπατε στην αστυνομία ότι με τη γυναίκα σας
καυγαδίσατε το βράδυ πριν από τον φόνο. Σωστά;
Ναι.
Σε αντίθεση με αυτό,
μόλις καταθέσατε ότι ο καυγάς ήταν λόγω απιστίας της.
Σωστά.
Είπατε επίσης στην αστυνομία ότι πήγατε στο σπίτι στο Μαλιμπού την επομένη
για να κάνετε με τη Λάρα ένα ταξίδι-έκπληξη. Σωστά;
Ναι.
Είναι αλήθεια αυτό, ή άλλο ένα ψέμα στην αστυνομία;
-Ένσταση. Παρελκυστική. -Την προσπερνώ.
Πέρα από το να πάτε σπίτι σας εκείνη τη μέρα, κάνατε καθόλου κρατήσεις;
Κρατήσεις;
Σε ξενοδοχείο; Ή εστιατόριο; Για το ταξίδι σας.
Δεν θυμάμαι. Ήθελα να γίνει αυθόρμητα.
Η κατηγορούσα αρχή θα ήθελε να καταθέσει το πειστήριο 21.
Κατατέθηκε.
Το ημερολόγιο επαγγελματικών ραντεβού σας;
Δείχνει να είναι αντίγραφό του, ναι.
Παρακαλώ πάτε στη μέρα των φόνων, την 6η Σεπτεμβρίου πέρυσι;
Βλέπετε τη λίστα με τα ραντεβού της ημέρας;
Ναι.
Πόσα είναι;
Επτά.
Ακυρώσατε κάποιο από αυτά τα επτά ραντεβού
πριν μπείτε στο αμάξι για να κάνετε έκπληξη στη σύζυγό σας;
Δεν το σκέφτηκα. Μόλις είχαμε καβγαδίσει.
Απαντήστε ναι ή όχι.
Αναβάλατε ναι ή όχι τα ραντεβού εκείνη τη μέρα;
Όχι, δεν πιστεύω να το έκανα.
Ξέρατε ότι ο Γιαν Ριλζ ήταν μαζί της
όταν πήγατε εκείνη τη μέρα, σωστά;
Όχι.
Αυτό είναι το πειστήριο 22.
Οι κάμερες ασφαλείας.
Δεν είναι γεγονός
ότι ξέρατε πως οι κάμερες στο Μαλιμπού ήταν κλειστές το πρωί;
Ήξερα για την απιστία. Δεν ήξερα ότι θα είναι ο Ριλζ στο σπίτι.
Καταθέσατε ότι ήσασταν ήρεμος
επειδή υπήρξατε και εσείς άπιστος. Σωστά;
Ναι.
Είχατε προγαμιαίο συμφωνητικό με τη Λάρα Έλιοτ;
Όχι.
Οπότε, αν σας χώριζε,
θα δικαιούταν τη μισή περιουσία, σωστά;
Ένσταση. Ο κος Έλιοτ δεν είναι ειδικός στο οικογενειακό δίκαιο.
Δεκτή.
Το βράδυ πριν τους φόνους,
σας είπε ότι θα έβρισκε τη Σόνια Πατέλ;
Όχι.
Δεν είναι γεγονός ότι φοβόσασταν πως θα της έλεγε για το διαζύγιό σας;
Ρωτώντας μια παλιά φίλη πώς να εξασφαλιστεί οικονομικά;
-Ένσταση. Ζητά εικασίες. -Θα αναδιατυπώσω την ερώτηση.
Κύριε Έλιοτ, γνωρίζετε γιατί η σύζυγός σας επικοινώνησε με τη Σόνια Πατέλ;
Όχι. Η Λάρα είχε χρόνια να δει τη Σόνια. Δεν γνωρίζω τον λόγο επικοινωνίας τους.
-Έχετε όπλο στην κατοχή σας, κύριε Έλιοτ; -Όχι.
-Έχετε ρίξει με όπλο ποτέ; -Με μεγάλωσε ζευγάρι πρώην χίπηδων.
Δεν με άφηναν να έχω ούτε νεροπίστολο.
Οπότε η απάντησή σας είναι όχι; Καμία εμπειρία με όπλα;
Σωστά.
Η κατηγορούσα αρχή θα ήθελε να καταθέσει το πειστήριο 23.
Αυτό είναι το παιχνίδι του κου Έλιοτ, το Νοκτούρνα.
Δεν είμαι φοβερός γκέιμερ, οπότε προσέξτε εδώ μια στιγμή.
Πάρε το όπλο. Μπορεί να το χρειαστούμε.
Η πρώτη φορά που η ηρωίδα πιάνει όπλο;
Ναι.
Το οποίο θα είναι το κυρίως όπλο της στο παιχνίδι.
Μπορείτε να μας πείτε τι είδους όπλο είναι;
Τι είδους;
Μάρκα και διαμέτρημα του όπλου;
Να πλησιάσουμε, κε πρόεδρε;
Κύριε πρόεδρε, ο πελάτης μου δικάζεται σε κονσόλα ή σε δικαστήριο;
Είναι κεντρικό σημείο του κατηγορητηρίου.
Είναι παραπλάνηση και προκατάληψη.
Όντως, θα μπορούσε να είναι. Αν το είχε εισαγάγει αρχικά.
Δεν το έκανε. Ο πελάτης σας άνοιξε την πόρτα
όταν κατέθεσε ότι δεν έχει εμπειρία με όπλα.
Θέλω να σημειωθεί για να ασκήσω έφεση.
Σημειώθηκε.
Ο μάρτυς να απαντήσει.
Πιστεύω ότι είναι Heckler & Koch, 45άρι.
Ένα H&K, 45άρι ημιαυτόματο.
Το ίδιο όπλο που η αστυνομία πιστεύει
ότι χρησιμοποιήθηκε στους φόνους, σωστά;
Δεν γνωρίζω. Ίσως, αν το λέει η αστυνομική έκθεση.
Έχει η εταιρεία σας ένα H&K, 45άρι ημιαυτόματο
ως μοντέλο για το όπλο;
Όχι.
Επομένως, μια έρευνα στις εταιρικές συναλλαγές
δεν θα αποκάλυπτε τέτοια αγορά;
Όχι, δεν θα αποκάλυπτε.
Το ότι ήταν το ίδιο ακριβώς όπλο αποτελεί απλή σύμπτωση;
Ένσταση. Παρελκυστική.
Ανακαλώ την ερώτηση.
Τίποτα άλλο, κύριε πρόεδρε.
-Επανεξέταση; -Όχι, κύριε πρόεδρε.
Πολύ καλά. Η δίκη θα διακοπεί για 30 λεπτά.
Μετά, οι τελικές αγορεύσεις.
-Γεια. -Γεια.
-Ο Μίκι είπε ότι θα αρκεί μόνο να ακούω. -Σωστά.
Πήγατε στο ανθοπωλείο;
Ναι. Και βρήκαμε αυτόν που πιστεύουμε ότι σκότωσε τον Ντέιβιντ Λορέσκα.
Τότε, έχετε αυτό που θέλετε.
Μακάρι να ήταν τόσο απλό.
Θέλω ο Άντζελο Σότο να πληρώσει για τα εγκλήματα του, Τάνια.
Είναι η δουλειά μου. Δεν ντρέπομαι γι' αυτήν.
Αλλά ένα όριο δεν το ξεπερνώ.
Δεν θα σε εξαναγκάσω να κάνεις κάτι επικίνδυνο για εσένα ή το μωρό σου.
-Τι εννοείς; -Έχεις επιλογή.
Κάνεις πίσω τώρα, η υπόθεση κατά του Σότο λήγει,
μεγαλώνετε το παιδί μαζί, και δεν με ξαναβλέπεις ποτέ.
Δεν θέλω να το μεγαλώσω μαζί του.
Τότε, έχεις μια άλλη επιλογή.
Να φορέσεις κοριό, κρυφό μικρόφωνο,
και να τον κάνεις να ομολογήσει τον φόνο του Ντέιβιντ Λορέσκα.
Υπόσχομαι, θα είμαστε απ' έξω.
Πόσο χρονών ήσουν;
-Πότε; -Όταν σε έφερε εδώ.
Σε τάιζε αποφάγια μέχρι που του γυάλισες. Πόσο ήσουν;
Δεκαεννέα.
Αν θες να γλιτώσεις από αυτόν μια και καλή,
να η ευκαιρία σου.
Εσύ αποφασίζεις.
Η τελική αγόρευση αρχίζει. Πού είσαι;
Προσπαθώ να τελειώσω κάτι, μωρό μου.
-Για την υπόθεση Έλιοτ; -Περίπου.
ΠΡΟΦΙΛ ΣΥΝΙΔΡΥΤΗ: ΠΑΒΕΛ ΚΟΣΕΒΙΤΣ
Θα έρθω μόλις μπορέσω.
Δεν είπες ψέματα.
Συγγνώμη;
Ότι θα μείνεις μέχρι το τέλος της δίκης.
Το οφείλω στον Γιαν.
Κάρολ, λυπάμαι για την απώλειά σου. Έπρεπε να σου το πω εξαρχής.
Σε κάθε περίπτωση, ελπίζω να σου προσφέρει λίγη γαλήνη.
Κύριε Γκόλαντζ;
Κυρίες και κύριοι.
Η υπόθεση είναι απλή.
Κάποιος ανακαλύπτει ότι η γυναίκα του έχει σχέση και μαλώνουν.
Είναι αδιαμφισβήτητο.
Το επόμενο πρωί, πάει στο σπίτι τους,
όπου οι κάμερες ασφαλείας είναι κλειστές.
Επίσης αδιαμφισβήτητο.
Εκεί, ισχυρίζεται ότι βρίσκει τη σύζυγό του και τον εραστή της νεκρούς.
Η υπεράσπιση σάς ζητά να πιστέψετε την ανυπόστατη ιστορία
ότι ο κατηγορούμενος πήγε εκεί
για να κάνει με τη σύζυγό του ένα ταξίδι-έκπληξη.
Ότι τα κατάλοιπα πυρίτιδας στο χέρι του
δεν οφείλονται στο ότι πυροβόλησε.
Όχι, προήλθαν από το λερωμένο περιπολικό.
Είναι απλή σύμπτωση ότι ο δολοφόνος χρησιμοποίησε το ίδιο ακριβώς όπλο
όπως η ηρωίδα στο παιχνίδι του.
ΟΠΛΟ
Και ότι ήταν θύμα επιπόλαιης έρευνας,
παρά το ότι παραδέχθηκε πως είπε ψέματα στην αστυνομία για να καλυφθεί.
Ο κοινός νους και η λογική θα σας πουν
ποιος έριξε τις σφαίρες που φόνευσαν τη Λάρα Έλιοτ και τον Γιαν Ριλζ τότε.
Τον ακούσατε να καταθέτει ότι αγαπούσε τη γυναίκα του.
Τι σημαίνει αγάπη για κάποιον όπως ο Έλιοτ;
Χρησιμοποίησε τη Λάρα ως μοντέλο για το βιντεοπαιχνίδι του.
Επειδή έτσι την ήθελε να είναι.
Μια άβουλη την οποία θα έλεγχε πατώντας μερικά κουμπιά.
Την έκλεισε σε ένα χρυσό κλουβί, και όταν προσπάθησε να απελευθερωθεί,
δολοφόνησε την ίδια και τον φίλο της.
Επειδή δεν μπορούσε αυτός να έχει τη Λάρα, δεν θα μπορούσε κανείς άλλος!
Για να το θέσω απλά, ο Τρέβορ Έλιοτ είναι ένοχος.
Με οδηγό τον κοινό νου και τη λογική, δεν υπάρχει άλλο συμπέρασμα.
Σας ευχαριστώ.
Κύριε Χάλερ;
Πόσο μετρούν οι τελικές αγορεύσεις;
Δεν έχουν ήδη αποφασίσει οι ένορκοι;
Δεν είναι λόγος, είναι επιχειρηματολογία.
Αν δεν ακούσεις τι λέει ο κατήγορος,
χάνεις την ευκαιρία να κάνεις την αδυναμία σου
το ισχυρότερο όπλο σου.
Η κόρη μου διδάσκεται άλγεβρα, και τη σιχαίνεται.
Τη σιχαίνεται.
Μου λέει "Μπαμπά, τι μου χρειάζεται;"
"Γλύκα μου, όταν οι αρχαίοι Μάγια ήθελαν να κατανοήσουν τον κόσμο,
έκαναν τα μαθηματικά.
Ανακάλυψαν το ημερολόγιο, τις 365 μέρες του ηλιακού έτους.
Θαυμαστό, σωστά;"
Δεν έπιασε. Ακόμα τη σιχαίνεται.
Τέλος πάντων, γιατί τα λέω αυτά;
Επειδή με τα μαθηματικά κατανοούμε τον κόσμο.
Ακούστε με. Το αυτοκίνητο του κου Έλιοτ έφυγε από το γραφείο στις 10:44 π.μ.
Με μέση ταχύτητα 55 χλμ. την ώρα.
Και φτάνει στο σπίτι του στο Μαλιμπού που απέχει 35 χιλιόμετρα
σε 36 λεπτά.
Είναι αδιαμφισβήτητο.
Φτάνει, λοιπόν…
στις 11:20 π.μ. και καλεί την άμεσο δράση πέντε λεπτά μετά,
στις 11:25 π.μ.
Το τηλεφώνημα προσελκύει τον εικονολήπτη,
που αρχίζει να τραβάει τον Έλιοτ έξω από το σπίτι του
ακριβώς στις 11:27 π.μ. Όλα αυτά μέσα σε επτά λεπτά.
Επτά λεπτά από τη στιγμή άφιξης του κου Έλιοτ
μέχρι ο εικονολήπτης να αρχίσει να τραβά έξω από το σπίτι του.
Είχε επτά λεπτά να διαπράξει τα εγκλήματα και να το καλύψει.
Τα θύματα πυροβολήθηκαν εξ επαφής.
Δεν υπήρχε αίμα στα ρούχα ή τα χέρια του.
Που σημαίνει ότι πλύθηκε και άλλαξε ρούχα πριν έρθουν οι αστυνομικοί.
Και αυτό μας φέρνει στο όπλο.
Ο κύριος Γκόλαντζ λέει ότι αυτό το όπλο-καρτούν
κάπως αποδεικνύει ότι ο κύριος Έλιοτ κατείχε ένα τέτοιο.
Αν αυτό αληθεύει, πού είναι;
Πού είναι το αληθινό όπλο που σκότωσε τη Λάρα και τον Γιαν;
Πού είναι τα ματωμένα ρούχα;
Το σπίτι είναι πάνω σε λόφο.
Δέκα λεπτά από την Παραλιακή Εθνική Οδό,
και η αστυνομία έψαξε όλη την περιοχή με σκυλιά και δεν βρήκε τίποτα.
Τίποτα. Και ο κύριος Γκόλαντζ θέλει να πιστέψετε ότι μέσα σε επτά λεπτά
ο κύριος Έλιοτ σκότωσε σύζυγο και εραστή, καθαρίστηκε
και ξεφορτώθηκε τα πειστήρια που η αστυνομία ουδέποτε βρήκε.
Αδύνατον. Και αυτό μας λένε τα μαθηματικά.
Μας λένε ότι ο κύριος Έλιοτ δεν το διέπραξε,
και ο πραγματικός δολοφόνος, όποιος κι αν ήταν, πήρε μαζί του τα πειστήρια.
Ποιος άλλος είχε κίνητρο να σκοτώσει τους Ριλζ και Έλιοτ;
Ποιον αγνόησε ο ντετέκτιβ Κίντερ μέχρι να κληθεί να καταθέσει ένορκα;
Ποιος οπλοφορεί, όπως παραδέχθηκε ο ίδιος στην κατάθεσή του;
Ο Άντον Σαβάρ.
Ζηλόφθονος σύζυγος, ο οποίος, αντίθετα με τον Τρέβορ Έλιοτ,
έχει εκτενές ιστορικό άσκησης βίας.
Ο κύριος Γκόλαντζ σάς ζήτησε να έχετε κοινό νου και λογική,
και συμφωνώ απόλυτα.
Αλλά μην παρασυρθείτε από φτηνά, συναισθηματικά κόλπα.
Με τον κοινό νου και τη λογική οδηγό,
θα διαπιστώσετε ότι ο κύριος Έλιοτ αποκλείεται να διέπραξε τους φόνους.
Και είμαι βέβαιος ότι θα τον κηρύξετε αθώο.
Σας ευχαριστώ.
-Μίλησα στην Τάνια. -Και;
Δεν μου αρέσει, Μάγκι.
Αλλά αυτή αποφασίζει.
Και άκου, Μαγκς, στην πρώτη ένδειξη κινδύνου,
την παίρνεις από εκεί. Εντάξει;
Το υπόσχομαι. Και, Μίκι, σε ευχαριστώ.
ΣΙΣΚΟ - ΜΗΝΥΜΑ
ΠΡΕΠΕΙ ΝΑ ΜΙΛΗΣΟΥΜΕ ΓΙΑ ΤΟΝ ΤΡΕΒΟΡ
Η ιστορία του Τρέβορ για τον Σεργκέι Κόσεβιτς είναι παραμύθι.
-Βάσει τίνος; -Των αρχείων της εταιρείας του Τρέβορ.
Οι επενδυτές είναι νόμιμοι. Κανονικά επενδυτικά κεφάλαια.
Επειδή ο Κόσεβιτς είναι αφανής εταίρος.
Ο Τρέβορ θα απέκρυβε σχέση με κακοποιό.
Κι εγώ αυτό σκέφτηκα. Έτσι, πήγα κατευθείαν στην πηγή.
Στον γιο του Κόσεβιτς, τον Πάβελ.
-Τον συγκάτοικο στο Στάνφορντ. -Μου πήρε κάμποση ώρα να τον βρω.
Και μόλις ανέφερα τον Τρέβορ, μου το έκλεισε.
-Δεν αποδεικνύει τίποτα. -Ναι, και όχι.
Υπήρχε και τρίτος συγκάτοικος στο Στάνφορντ.
Ο Μπεν Χόφμαν. Προϊστάμενος πληροφορικής στην εταιρεία του Πάβελ.
Με αυτόν, συνεννοήθηκα.
Λέει ότι ο Πάβελ σιχαινόταν τον Τρέβορ,
και ο πατέρας του δεν θα τον χρηματοδοτούσε ποτέ.
-Και πάλι, δεν αποδεικνύει τίποτα. -Ίσως όχι.
Αλλά ο Τρέβορ ανέβηκε να καταθέσει όταν η δίκη είχε ήδη κερδηθεί.
Θα το έκανε ποτέ αυτό,
αν ένας Ρώσος μαφιόζος του είχε το όπλο στο κεφάλι;
Δεν σου ξεφεύγει τίποτα, ε;
Δεν με πληρώνεις για να σου λέω μόνο αυτά που θέλεις.
Το ερώτημα είναι, αν όχι οι Ρώσοι, ποιοι κερατάδες σε παρακολουθούν;
Μίκι Χάλερ.
Ναι, έρχομαι αμέσως. Ευχαριστώ.
Βγήκαν οι ένορκοι.
-Καταλήξατε σε ετυμηγορία; -Μάλιστα, κύριε πρόεδρε.
Ο κατηγορούμενος να εγερθεί.
Διαβάστε την ετυμηγορία.
"Στην υπόθεση Τρέβορ Έλιοτ,
για την κατηγορία του ειδεχθούς φόνου του Γιαν Ριλζ,
κρίνουμε τον κατηγορούμενο αθώο".
Όχι.
"Για την κατηγορία του ειδεχθούς φόνου της Λάρα Έλιοτ,
κρίνουμε τον κατηγορούμενο αθώο".
Κυρίες και κύριοι ένορκοι,
σας ευχαριστώ για τις υπηρεσίες και την ετυμηγορία σας.
Κύριε Έλιοτ, είστε ελεύθερος.
ΡΑΪ - ΒΡΕΣ ΜΕ ΓΙΑ ΕΝΑ ΠΟΤΟ
Έχουμε σαμπάνια και αφρώδη χυμό σταφυλιών για σένα και την Ίζι.
Γιορτάστε το εσείς. Πρέπει να πάω κάπου.
Μικ; Σίγουρα είσαι καλά;
Θα είμαι.
Τι είναι αυτό;
Υπέγραψα ήδη τη συμφωνία μου.
Είναι ένορκη βεβαίωση, υπογεγραμμένη από εμένα.
Είχες δίκιο, Ίλαϊ.
Ο Τζέρι σε πέταξε εδώ
για να κρύψει στοιχεία
από τον εισαγγελέα στην υπόθεση Έλιοτ.
Ήσουν παράπλευρη απώλεια.
Εσύ γιατί το κάνεις αυτό;
Επειδή έχασες έξι μήνες ζωής εδώ μέσα,
ώστε ο Τζέρι να…
Ώστε να κερδίσω μια υπόθεση, κι αυτό δεν είναι σωστό.
Αυτό θα μου δώσει πίσω τον χαμένο χρόνο;
Όχι, αλλά μπορείς να ασκήσεις αγωγή στους κληρονόμους του.
Είχε ασφάλιση αθέμιτης πρακτικής.
Με αυτά τα λεφτά θα ορθοποδήσεις όταν βγεις από τη φυλακή.
Νόμιζα ότι κόρακας δεν βγάζει κοράκου μάτι.
Πολλά θα έκανα για να κερδίσω μια υπόθεση.
Θα έφτανα στα όρια, αλλά ποτέ δεν θα πουλούσα πελάτη.
Δες ποιος είναι στις ειδήσεις.
Θέλω να πω κάτι στην αστυνομία.
ΜΕΓΙΣΤΑΝΑΣ ΑΘΩΩΝΕΤΑΙ ΣΕ ΔΙΠΛΗ ΔΟΛΟΦΟΝΙΑ
Κάντε τη δουλειά σας. Οι δολοφόνοι της Λάρα κυκλοφορούν ελεύθεροι.
Δεν θα ησυχάσω μέχρι να προσαχθούν στη δικαιοσύνη.
Καλά σου έκατσε η φάση εσένα, ε;
Ο Τζέρι έκανε όλη τη βρωμοδουλειά.
Ήταν ο έρωτας της ζωής μου…
Εσύ πήρες όλη τη δόξα.
Και θα συνεχίσω να εργάζομαι ακατάπαυστα για να τιμήσω τη μνήμη της. Σας ευχαριστώ.
Σίσκο, αυτά τα αρχεία που μου βρήκες για την Πάραλαξ;
Θέλω να μου βρεις και κάτι άλλο.
Άντζελο.
Τάνια.
Πού ήσουν; Σου τηλεφωνούσα!
Ψώνιζα για το μωρό.
Το κινητό έμεινε από μπαταρία.
Τι έγινε;
Νόμιζα ότι έπιασαν κι εσένα.
Ποιοι;
Η αστυνομία. Θέλουν να με καταστρέψουν.
Τι λες τώρα; Άντζελο, με τρομάζεις.
Σκατά.
-Τι; -Αδύναμο σήμα.
Να μετακινηθούμε;
Η πιο πυκνοκατοικημένη γειτονιά στο Λ.Α.
Συγγνώμη, είμαι ταραγμένος. Κάποιος μιλάει στην αστυνομία.
Ρωτούσαν έναν υπάλληλο, μου είπε τι του είπαν.
Μήπως αυτός σου είπε ψέματα;
Με περιτριγυρίζουν φίδια!
Άντζελο, όλα καλά. Έλα εδώ.
Μην πιστέψεις τίποτα από όσα λένε.
Τίποτα;
-Είμαι καλός. -Ναι.
Προσφέρω καλύτερη ζωή σε πολλούς εδώ.
Εντάξει, τον κάνει να μιλάει.
Πώς βελτίωσες τη ζωή μου;
-Τι εννοείς; -Σκατά.
-Τι; -Σου δίνω τα πάντα.
-Το σπίτι. -Αυτοσχεδιάζει.
Ό,τι κάνω, είναι για την οικογένειά μας.
Λένε ότι εσύ τον σκότωσες. Είναι αλήθεια;
-Μη με ρωτάς τέτοια. -Θέλω να ξέρω.
Αντέχω τα πάντα, αρκεί να το ξέρω.
-Έκανα ό,τι έπρεπε… -Τον σκότωσες;
Ναι, το έκανα, Τάνια! Για να μας προστατέψω.
Για να προστατέψω το μωρό μας. Τώρα, τέλος!
Μην ανησυχείς. Το έκανες για εμάς.
Όχι.
Η αστυνομία είπε κάποιος με κάρφωσε.
-Κι αν είσαι εσύ; -Γιατί να σε καρφώσω στην αστυνομία;
Δεν ξέρω τίποτα.
Ξέρεις τώρα.
Άντζελο, σε παρακαλώ.
Το έχεις ξανακάνει αυτό; Ή θα πληρώσεις κάποιον να το κάνει;
Αστυνομία!
Να βλέπουμε τα χέρια σου.
Άντζελο Σότο, συλλαμβάνεσαι.
Γύρνα, πέσε κάτω και βάλε τα χέρια στο κεφάλι σου.
Δεν θα καταφέρετε τίποτα, το ξέρεις;
Θα δεις. Είσαι καλά;
Τα πήγες περίφημα.
Σε ευχαριστώ. Εντάξει. Όλα καλά.
Κε Χάλερ, χαίρομαι που ήρθατε.
Είναι στο μπαρ.
Νομίζω με είδε, σας ευχαριστώ.
Καλώς τον. Μιλούσα στα ΜΜΕ έξω από το δικαστήριο,
-μέχρι να γυρίσω, χάθηκες. -Σου είπα, δεν είμαι διασημότητα.
Άσε τα σεμνά. Η νίκη σου σε ανεβάζει σε άλλη κατηγορία.
Εννοείς αυτούς τους τύπους;
Στοίχημα ότι θα βρω πελάτη εδώ πέρα.
Ελπίζω όχι. Αυτοί θα πάρουν την εταιρεία μου.
Και τα χρωστάω όλα σε σένα, Μίκι. Εις υγείαν.
Κι οι δυο πετύχαμε αυτό που θέλαμε.
Κρίμα που η Λάρα δεν μπόρεσε.
-Τι λες να ήθελε η Λάρα; -Να λάμψει η αλήθεια.
Ησύχασε, Τρέβορ. Τώρα πια δεν σε καλύπτει μόνο το επαγγελματικό απόρρητο,
αλλά και το δεδικασμένο.
Κανείς δεν θα μάθει το μυστικό σου, όχι από μένα.
Δηλαδή, ο δικηγόρος που διαφημίζεται σε λεωφορεία
ήρθε εδώ για να με βάλει στη θέση μου.
Με ξεγέλασες, Τρέβορ. Εγώ δεν ξεγελιέμαι.
Απορροφημένος να ξαναγίνω κορυφή, ξέχασα τον βασικό κανόνα.
-Που είναι; -Όλοι λένε ψέματα.
Αυτή έκανε όλη τη δουλειά κι εσύ πήρες τη δόξα.
Συγγνώμη, Μίκι. Δεν σε καταλαβαίνω.
Η Σόνια Πατέλ είπε ότι η Λάρα ήταν λαμπρή κωδικογράφος.
Αλλά παραιτήθηκε για να σε ακολουθήσει. Γιατί;
Επειδή με αγαπούσε, Μίκι.
Επειδή αυτή τις έγραψε. Όχι εσύ.
Τις εκατό γραμμές κώδικα που άλλαξαν τα πάντα. Η Λάρα δεν τις έγραψε;
Μόνο που δούλευε στην Chaos Games. Ό,τι έκανε, ανήκε σε αυτούς.
Αλλά αν το έκανες εσύ αντί για αυτήν, τότε, ανήκε σε εσένα.
Αυτή ήταν η ιδιοφυΐα, όχι εσύ.
Δέκα χρόνια, σε έβλεπε να της παίρνεις όλη τη δόξα.
Φοβερή ιστορία. Μια ερώτηση έχω μόνο,
πόση κόκα πήρες προτού έρθεις εδώ;
Όπως είπα, όλοι λένε ψέματα.
Αλλά και οι καλύτεροι ψεύτες προδίδονται.
Το είδα όταν κατέθετες και ο Γκόλαντζ σε ρώτησε για τη Σόνια.
Τρίβει τα πόδια του. Πιθανό σημάδι εξαπάτησης.
Το θέμα δεν ήταν το διαζύγιο που ήθελε η Λάρα,
θα έλεγε στη Σόνια την αλήθεια.
Θα ξαναπήγαινε στην Chaos Games, παίρνοντας ό,τι δικαιωματικά της ανήκε.
Και αν το έκανε αυτό,
τα πάντα θα χάνονταν.
Και όλοι θα σε είχαν για απατεώνα.
Πριν από δυο βδομάδες,
ήρθες στο γραφείο μου ικετεύοντας να σε προσλάβω.
Και μου είπες ότι ο προηγούμενος δικηγόρος μου ήταν καλός,
αλλά εσύ ήσουν καλύτερος.
Και ξέρεις κάτι, Μίκι; Είχες απόλυτο δίκιο.
Με υπερασπίστηκες φανταστικά. Έκανες όλες τις καίριες ερωτήσεις.
Πού είναι το όπλο; Πού είναι τα ματωμένα ρούχα;
Πώς γίνεται να ξεφορτώθηκε όλα αυτά μέσα σε…
Πόσο ήταν; Επτά λεπτά;
Κι αυτό μου έδειξες πώς το έκανες. Από στραβομάρα, δεν το είδα κατευθείαν.
Το ντρόουν σου. Ξέρεις ποιο είναι το καλύτερο;
Σε είδα να το κάνεις. Όλοι σε είδαμε.
Δεν κοίταζες τα μέιλ σου όταν ήρθαν οι μπάτσοι.
Έλεγχες το ντρόουν που κουβαλούσε το όπλο και τα ρούχα σου.
Το εξαπέστειλες στον ωκεανό
όπου βυθίστηκε και δεν θα βρεθεί ποτέ.
Σε παραδέχομαι, ήταν πανέξυπνο.
Αν πιστεύεις πραγματικά όλα αυτά, θα με θεωρείς τέρας.
Θα σου πω τι ακριβώς είσαι, Τρέβορ. Είσαι εθισμένος.
Έχεις την ανάγκη οι άλλοι να σε θεωρούν μεγαλοφυΐα.
Θα κάνεις τα πάντα για αυτό.
Ακόμα και να καταθέσεις σε μια δίκη που έχεις κερδίσει.
Έλα τώρα. Πόσα θέλεις;
Για αυτό δεν πρόκειται; Να τα πάρεις.
Δεν θέλω τα κωλο-λεφτά σου.
-Όχι; -Θέλω να μάθω ποιος κρύβεται από πίσω.
Τη δωροδοκία, τον φόνο του Τζέρι, την παρακολούθηση. Εσύ τα έκανες;
Επειδή δεν μου αρέσει να είμαι πιόνι.
Όλοι κάποτε γινόμαστε πιόνια, Μίκι. Ο Τζέρι με είχε στην απ' έξω.
Λόγω τιμής, δεν έχω ιδέα ποιος τον σκότωσε.
Ειλικρινά… δεν με νοιάζει.
Απορούσα γιατί ο Τζέρι μού άφησε τις υποθέσεις του, και τώρα ξέρω.
Νόμιζε ότι ήμασταν ίδιοι.
Ένας απεγνωσμένος δικηγόρος θα δεχόταν δωροδοκία ενόρκου.
Κι εσύ επίσης. Μέχρι που απείλησα να παραιτηθώ.
Γι' αυτό μου πούλησες το παραμύθι με τους Ρώσους.
Ήρθα καλά διαβασμένος.
Κατάλαβα ότι είσαι τύπος που θέλει έξτρα παρακίνηση.
Να πιστέψω ότι ήσουν αθώος;
Ξέρεις το μυστικό κάθε επιτυχημένου βιντεοπαιχνιδιού;
Να κρατάς τον παίκτη απορροφημένο.
Να μετουσιώνεις την πραγματικότητά του.
Και αυτήν τη στιγμή, όλα αυτά…
Να η πραγματικότητά μου.
Σε αυτό είσαι πολύ καλός, Τρέβορ.
Στις ψευδαισθήσεις.
Δεν θέλω να ξανακούσω για τον Τρέβορ Έλιοτ.
Τότε, είσαι τυχερός. Η Γκλόρι Ντέις έρχεται αύριο να δει τον Ραζ.
Θες να πάω να τη βρω;
Όχι, στείλε μου τις λεπτομέρειες. Την αναλαμβάνω.
-Μπράβο, Σίσκο. -Σιγά το πράγμα. Και, Μικ;
-Ναι; -Κοίτα να χαρείς τη νίκη.
Σήμερα έκανες θαύματα.
-Τι είναι, Σίσκο; -Ο Μάικλ Χάλερ;
Ποιος είναι;
Είμαι ο αστυφύλακας Άντονι Ρέγιες, Τροχαία Λος Άντζελες.
Πώς μπορώ να βοηθήσω;
Σταματήσαμε κάποια Ίζι Λετς στο πανόραμα του Γκρίφιθ Παρκ
να οδηγεί υπό επήρεια ουσιών.
Μας έδωσε την κάρτα σας να σας τηλεφωνήσουμε
και μετά λιποθύμησε.
Σε λίγο σχολάω, αλλά πρέπει να κατάσχω το αμάξι και να τη συλλάβω, εκτός…
Αν έρθετε εδώ γρήγορα.
Δώστε μου 15 λεπτά, έρχομαι, εντάξει; Σας ευχαριστώ.
Ίζι!
Έπρεπε να πάτε με τα νερά τους.
Εσύ κι ο Βίνσεντ.
ΒΑΣΙΣΜΕΝΟ ΣΤΑ ΜΥΘΙΣΤΟΡΗΜΑΤΑ ΤΟΥ ΜΑΪΚΛ ΚΟΝΕΛΙ
Υποτιτλισμός: Έρρικα Πετρωτού